Maudhui: Baada ya kujipata nyuma kupitia bao la Luis Suarez katika kipindi cha kwanza, wachezaji wa Jurgen Klopp walionekana kutawala mpira na kuwa na uwezo wa kusawazisha huku Mohamed Salah na James Milner  wakimjaribu  kipa Mar-Andre ter Stegen wa Barcelona. 

Hatahivyo Barcelona walionyesha kwamba wana uwezo mkubwa  kwa kuizuia Liverpool katika lango lake. 

Na haikuchukua muda kabla ya Messi kuongeza uongozi wa Barcelona baada ya shambulio la Suarez kugonga mwamba wa goli kabla ya Messi kufunga bao la pili. 

Na 'mchawi' huyo wa Argentina alimaliza udhia kwa kuipatia timu yake goli la tatu kufuatia mkwaju wa adhabu. 

Hatahivyo Liverpool walikaribia kujipatia bao la kufutia machozi na la ugenini kunako dakika za lala salama wakati shambulio la Roberto Firmino kuokolewa kabla ya Salah kugonga mwamba wa goli.

Liverpool hawana bahati Nou Camp

Ni nini zaidi ambacho Klopp atawataka wachezaji wake kumpatia katika mkondo wa pili wa nusu fainali hiyo  siku ya 

Jumanne ijayo katika mchuano ambao waliwazuia na kuonyesha uwezo wa kuwafunga wenyeji wao? Pengine bahati ingewaendea . 

Sadio Mane ambaye amefunga magoli 15 katika mechi 18 , alikosa bao la wazi kutoka maguu kumi  baada ya kupatiwa pasi muruwa na Jordan Henderson kunako kipindi cha kwanza.

 

Na wakati walipokuwa wakitawala mpira , Ter Stegen aliokoa shambulio lililopigwa na James Milner na baadaye kipa huyo akaruka upande wa kulia kuokoa shambulio jingine la kimo cha nyoka la Mo Salah. 

Liverpool walikataa kuona aibu  hata baada ya Messi kufikisha bao lake la 600 katika klabu hiyo ya Catalan. 

Hatahivyo waliona kana kwamba hawakuwa na bahati mwaka huu huku Firmino na Mo Salah  wakikosa nafasi za wazi. 

Hatahivyo Liverpool inajulikana kwa kufanya miujiza baada ya kuwa chini 3-0 . 

Watalazimika kuonyesha muujiza mwengine wiki ijayo.

Mshambuliaji wa Barcelona Ousmane Dembele angekuwa ameimaliza Liverpool  katika dakika za mwisho  lakini alipiga mpira katika mikono ya kipa Alisson akiwa amesalia na kipa huyo kufuatia kupa nikupe na Lionel Messi.

Muujiza wa...\nMaudhui yaliyotangulia yanaweza kufupishwa kama ifuatavyo:
Liverpool watalazimika kujitahidi zaidi msimu huu katika uwanja wao wa Anfield  baada ya Barcelona  kuwacharaza magoli matatu uwanjani Nou camp katika mkondo wa kwanza wa mechi ya nusu fainali ya kombe la vilabu bingwa Ulaya.